[{"text_idx": "#000004", "text": "Mae\u2019r cynllun Premier League Kicks yn rhaglen genedlaethol sy\u2019n defnyddio pw\u0302er pe\u0302l-droed a chwaraeon i ymgysylltu\u2019n rheolaidd a\u0302 phlant a phobl ifanc o bob cefndir a gallu trwy be\u0302l-droed, chwaraeon a datblygiad personol. Mae\u2019r rhaglen yn cynnig dylanwad cadarnhaol y gellir ymddiried ynddo mewn ardaloedd ag angen uchel."}, {"text_idx": "#000005", "text": "Mae\u2019r prosiect yn cyflwyno sesiynau wythnosol am ddim, gan roi cyfleoedd i bobl ifanc rhwng wyth ac 16 oed ar draws De-orllewin Cymru chwarae mewn gweithgareddau pe\u0302l-droed, tra bod pobl ifanc 16 i 18 oed mewn addysg bellach yn cael cyfle i ddod yn swyddogion neu hyfforddwyr gwirfoddol."}, {"text_idx": "#000006", "text": "Bydd ein sesiynau Cymraeg yn ceisio annog pobl ifanc i gyfathrebu yn y Gymraeg drwy be\u0302l-droed, gyda\u2019r sesiynau cychwynnol yma ond ar gael i ysgolion clwstwr Ysgol Gyfun Gw\u0302yr."}, {"text_idx": "#000007", "text": "Bydd y sesiynau\u2019n dechrau ar yr 28ain o Fawrth, a gallwch nawr gofrestru fan HYN."}, {"text_idx": "#000009", "text": "\u201cEin gwaith yw hyrwyddo\u2019r defnydd a\u2019r mwynhad o\u2019r Gymraeg yn ardal Abertawe, ac mae\u2019n wych gweld fod y clwb pe\u0302l-droed mor gefnogol o\u2019r iaith."}, {"text_idx": "#000010", "text": "\u201cI\u2019r disgyblion chweched dosbarth sydd wedi gwirfoddoli ar gyfer y cynllun hwn, bydd cyfle i ddefnyddio eu Cymraeg mewn cyd-destun chwaraeon wrth iddynt ddatblygu eu sgiliau hyfforddi a mentora\u2019r disgyblion iau."}, {"text_idx": "#000011", "text": "\u201cMae eu galluogi i ymgysylltu a\u0302\u2019r iaith fel hyn yn bwysig iawn, ac mae\u2019r posibilrwydd o waith iaith Gymraeg sy\u2019n talu yn y dyfodol wrth i\u2019r cynllun ddatblygu yn rhywbeth sy\u2019n hanfodol o bwysig i bobl ifanc yn ardal Abertawe."}, {"text_idx": "#000012", "text": "\u201cBydd hefyd yn rhoi cyfle i\u2019r disgyblion iau gymdeithasu ar y cae pe\u0302l-droed drwy gyfrwng y Gymraeg. Rydym yn edrych ymlaen yn fawr iawn at ddechrau arni.\u201d"}, {"text_idx": "#000014", "text": "\u201cFel sefydliad rydym wedi ymrwymo i gydraddoldeb a chynhwysiant, ac rydym wedi ymrwymo i ehangu nifer y gweithgareddau rydym yn eu cynnig drwy gyfrwng y Gymraeg."}, {"text_idx": "#000015", "text": "\u201cMae gan ein prosiect PL Kicks hanes hir o gefnogi pobl ifanc i ddatblygu eu sgiliau hyfforddi a darparu cyfleoedd gwirfoddoli gwerthfawr, ac rwy\u2019n falch iawn bod y sesiwn hon wedi\u2019i datblygu gyda hynny mewn golwg yn benodol."}, {"text_idx": "#000016", "text": "\u201cRydym yn edrych ymlaen at weld disgyblion chweched dosbarth Gw\u0302yr yn datblygu eu sgiliau hyfforddi ac yn dod yn fodelau ro\u0302l ar gyfer plant a phobl ifanc sy\u2019n siarad Cymraeg yn eu cymuned leol.\u201d"}, {"text_idx": "#000018", "text": "\u201cMae\u2019r Gymraeg yn rhywbeth yr ydym ni fel clwb yn teimlo\u2019n angerddol iawn amdano ac mae gennym gynlluniau i ddatblygu ymhellach, a bydd yn gyffrous gweld chwaraewyr ifanc yn cyfathrebu drwy gyfrwng y Gymraeg yn ystod y sesiynau yma.\u201d"}, {"text_idx": "#000023", "text": "Mentrau Iaith Cymru is an equal opportunities employer committed to promoting equality, diversity and inclusion."}]